Generalmajor Iven Mackay og hans øvre offiserer. Brigadier Savige i midten av bakre rad.
**Stanley George Savige** (født 26. juni 1890 i Morwell i Victoria i Australia, død 15. mai 1954 i Victoria) var en australsk soldat og offiser som tjenestegjorde både under den første verdenskrig og den andre verdenskrig.

Tidlig liv
----------

Stanley Savige ble i juni 1890 som den eldste av åtte barn til Samuel Savige, en slakter, og hans kone Ann Nora (født Walmsley). Hans bestefar, John Savige, hadde kommet til Australia som en nybygger i 1852 fra Towcester i Northampton i England. I 1856, i Bendigo, giftet han seg med Emma Russell, som opprinnelig kom fra Wales. Etter å ha lett etter gull i Australia i mange år begynte han med gårdsdrift i delstaten Victoria der Stanley ble født i 1890. Stanley Savige var broren til den australske offiseren John Russell Savige som satt i krigsfangenskap under den andre verdenskrig.

Første verdenskrig
------------------

Savige vervet seg til First Australian Imperial Force i 1915, og han tjenestegjorde under det allierte felttoget på Gallipoli-halvøya som er en del av Tyrkia. Senere ble han overført til vestfronten, der Savige to ganger ble anbefalt til å få medaljen Military Cross for hans mot og tapperhet under krigshandlingene. Stanley Savige ble forfremmet til korporal den 30. april 1915 og sersjant 8. mai samme året. Han ble utnevnt til adjutant den 3. februar 1917.

I november 1918 ble han evakuert til et sykehus i Bombay etter å ha blitt smittet av malaria. Han returnerte til Australia i januar 1919. Savige giftet seg med Lilian Stockton, den 28. juni 1919 i South Yarra Baptist Church. De fikk en datter, Gwendolyn, sammen. Savige overtok også foreldreansvaret for hans to nevøer, Stanley James og William, etter at hans søster Hilda døde i 1924. I mellomkrigstiden skrev han en bok, *Stalky's Forlorn Hope*, om hans opplevelser blant annet i Persia og Irak under den første verdenskrigen. Han spilte også en nøkkelrolle i etableringen av Legacy Australia som var et fond for enker etter soldater og offiserer som hadde mistet livet under den første verdenskrig. Savige ble dekorert med Distinguished Service Order for sin innsats under første verdenskrig.

Andre verdenskrig
-----------------

Savige ble beskrevet som «en av de mest kontroversielle australske soldatene» fra den andre verdenskrig, der han blant annet ledet en brigade under kampene i Nord-Afrika. Savige deltok blant annet under slaget om Hellas og under kampene i Syria og Libanon. Han var tilbake i Australia igjen etter slaget om Hellas, men senere ledet han en divisjon under krigshandlingene Salamaua-Lae. Han steg etter hvert i gradene frem til han ble utnevnt til løytnant-general i den australske hæren, og ledet sitt eget korps i Bougainville-kampanjen. 

Øverste ledelse ved Bougainville. Savige til høyre.
Kort tid etter utbruddet av den andre verdenskrig i september 1939, kunngjorde daværende statsminister Robert Menzies hans beslutning om å danne en 2. australske imperiestyrke. En grundig medisinsk undersøkelse erklærte i august 1941 at Savige var fullstendig utmattet. Hans kommanderende offiser besluttet derfor å sende Savige tilbake til Australia sammen med brigader J. J. Murray der de skulle drive en vervekampanje. Savige ble utnevnt til *companion* av Order of the Bath for sin militære innsats i Midtøsten under andre verdenskrig. Savige ble utnevnt til kommandørridder (KBE) av Order of the British Empire den 8. juni 1950, for sine handlinger under den andre verdenskrigen. 

Savige døde i sitt eget hjem i Kew i Victoria, den 15. mai 1954, i en alder av 64 år. Han ble gitt en statsbegravelse med fulle militære æresbevisninger ved St. Paul's Cathedral i Melbourne. En folkemengde på cirka 3000 sørgende fulgte med da Savige ble stedt til den siste hvile i Kew Cemetery. Han etterlot sin datter Gwendolyn Lesley Savige og hans nevø Stanley Savige. Hans militære papirer ble donert til Australian War Memorial, hvor de fremdeles befinner seg.

Referanser
----------

1. 1 2   Find a Grave, oppført som Sir Stanley George Savige, Find a Grave 142440974, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w6cz3k02, besøkt 9. oktober 2017[Hentet fra Wikidata]
3. ↑   Find a Grave[Hentet fra Wikidata]

Eksterne lenker
---------------

* (en) Stanley Savige – kategori av bilder, video eller lyd på Commons Rediger på Wikidata
* Legacy Website
* Assyrian community in Australia. «Assyrians honour Lt General Sir Stanley Savige». Arkivert fra originalen 28. august 2008. Besøkt 11. september 2008.  Arkivert 28. august 2008 hos Wayback Machine.
* «Captain Stanley Savige and the Assyrian refugees». *Assyrian R.A.F. Levies website*. Arkivert fra originalen 24. april 2009. Besøkt 14. april 2009.  Arkivert 24. april 2009 hos Wayback Machine.
* «Cpt. Savige Tribute». *Assyrian R.A.F. Levies website*. 31. august 2006. Arkivert fra originalen 24. april 2009. Besøkt 14. april 2009.  Arkivert 24. april 2009 hos Wayback Machine.
* Australian Department of Veteran's Affairs. «In the Shadows: Bougainville». Arkivert fra originalen 25. september 2006. Besøkt 20. oktober 2006.
* James, Karl (2005). «The Final Campaigns: Bougainville 1944–1945» (PDF). University of Wollongong. Arkivert fra originalen (PhD thesis) 17. september 2006. Besøkt 12. desember 2006.
* Keating, Gavin Michael (2002). «Savige, Sir Stanley George (1890 – 1954)». *Australian Dictionary of Biography, Online Edition*. Australian National University. Besøkt 19. desember 2006.

|  |  |
| --- | --- |
| Oppslagsverk/autoritetsdata | Australian Dictionary of Biography **·** VIAF **·** GND **·** LCCN **·** ISNI
 |